Iɣriben n tmurt n tmazɣa yellan di Fṛansa, qqimen armi d melmi kan d imnigen yettxemimen ɣef tmurt-nsen tanaṣlit, twalin tudert-nsen dinna ur tdum ara. Acḥal n yiseggasen, ttcegiɛen ɣer yinig yiwen kan i twacult neɣ i ugraw, d acu kan imnig-nni ur yettɣama ara dinna. Axeddam n tmurt n tmazɣa yellan di Fṛansa yeqqim yesɛa assaɣ d tmurtis tanaṣlit, anda tawacult-is, tameṭṭut-is akked warraw-is uɣur i d-yettuɣal yal tikelt. Inig yellan di tazwara d amsedrar, cituḥ ciṭuḥ ad nejmaɛen d tiwaculin, d tudrin, d adrum iwakken ad awḍen d tamnaḍt, zzin-as-id i « tqacuct n tqenṭart », w-agi d yiwen n at uxxam yellan deg yinig, lqehwa-asnsu i yselḥay yiwen seg « warraw n tmurt », d adeg n laman di tmurt 4 Imḍanen-agi i d-nefka mecṭuh-it mi ara nwali ɣer wayen yellan deg tillawt, ladɣa ɣef leqbayel yellan deg yinig seg acḥal-aya. Azwil 28% i aɣ-id-yettunefken sɣur Tribalat (1995), drus maḍi mi ara tuɣaleḍ ɣer tillawt, d ayen i d-tbeggen tusna n tmetti n wafranen. Yella yiwen umatar atrar n tusna n tmetti i d-yettbegginen ay-agi, acku deg ufran aselwayan (élection présidencielle) n useggas n 1997,